બીજિંગઃ કાશ્મીર ઘાટીમાં છેલ્લાં કેટલાય દિવસથી પરિસ્થિતિ તણાવપૂર્ણ છે. ત્યારે પાકિસ્તાન બાદ હવે ચીને પણ કાશ્મીર મુદ્દે પોતાના નિવેદન આપ્યા છે. ચીને સત્તાવાર રીતે નિવેદન આપતા જણાવ્યું છે કે કાશ્મીરમાં ચાલી રહેલી હિંસા ચિંતાનો વિષય છે. ચીની વિદેશ મંત્રાલયના પ્રવક્તા લૂ કાંગે જણાવ્યું છે કે કાશ્મીરમાં ચાલી રહેલી હિંસા એક ચિંતાનો વિષય છે. સાથે જ આ મુદ્દે શાંતિપૂર્ણ સમાધાનની આશા પણ વ્યક્ત કરી છે.